
ABSTRAK 


Pembahagian hadis dilihat dari sudut bilangan perawi sesebuah hadis dapat 
dibahagikan kepada dua bahagian yang besar iaitu mutawatir dan ahad. Hadis 
mutawatir terbahagi kepada mutawatir lafZi dan mutawatir manawi. Kedua- 
dua bahagian ini menjadi nas hukum dalam bidang akidah dan syariah, 
manakala hadis abad pula terbahagi kepada tiga bahagian iaitu masyhir, 
aziz dan gharib. Setiap bahagian ahad ini ada yang sahih, hasan dan da‘if. 
Hadis ahad yang sahih dan hasan adalah menjadi nas hukum dalam bidang 
syariah, sementara yang daif adalah sebaliknya. 


ABSTRACT 


The classification of the hadis are classified principally on the basis of the 
number of transmitters. Thereby, the hadis can be divided into two divisions, 
i.e. mutawatir (widely transmitted of hadis) and ahad (solitary hadis). The 
mutawatir hadis can be able to be divided into mutawatir lafzi (verbal 
mutawatir) and mutawatir ma‘nawi (conceptual mutawatir). These both 
divisions become the binding ordinance of legal decision in the fields of ‘aqidah 
(the basis of faith) and shari‘ah (the Islamic law). Further, the ahad hadis is 
divided into three, i.e. mashhir (well-known hadis), ‘aziz (venerable hadis), 
and gharib (strange hadis). Each division of ahad existing sahih (authentic/ 
sound hadis), hasan (fair hadis), and da'if (weak hadis). The ahad hadis which 
is sahih and hasan can be the binding ordinance of legal decision in the field 
of shari‘ah, but if it the da‘if, it cannot be. | 


PENDAHULUAN 


Pada permulaan Islam, para sahabat menerima hadis secara terus-menerus 
daripada Rasulullah s.a.w. Seterusnya para tabi'in menerima hadis daripada 
para sahabat, sementara para atba' tabi'in menerima daripada para tabi'in dan 
begitulah seterusnya. Pada zaman para sahabat r.a. mereka menerima pelajaran 
daripada Rasulullah s.a.w. Mereka disifatkan sebagai orang yang adil, oleh 
itu periwayatan yang berlaku di kalangan mereka tidak menimbulkan sebarang 
masalah. 


48 Islamiyyat 18 & 19 


Para tabi'in, atba' tabi'in dan seterusnya mempunyai berbagai-bagai 
masalah berhubung dengan periwayatan hadis. Pada zaman ini, bilangan umat 
Islam sudah begitu ramai, mereka mempunyai pelbagai gelagat kerana pada 
masa ini ramai orang “ajam yang menganut agama Islam. Oleh itu, periwayatan 
hadis telah tersebar luas. Kebenaran periwayatan daripada seseorang mula 
diragui, hal seperti ini perlu diselesaikan. Antara cara untuk menyelesaikannya 
ialah dengan melihat bilangan perawi bagi satu-satu hadis, bagi memastikan 
sesebuah hadis itu sahih atau sebaliknya. Oleh itu, Jumhur ulama telah 
membahagikan hadis berdasarkan bilangan perawi kepada dua bahagian iaitu 
hadis mutawatir dan ahad. 


HADIS MUTAWATIR 


Hadis mutawatir ialah hadis yang diriwayatkan pada setiap peringkat — sejak 
peringkat sahabat — oleh kumpulan perawi yang ramai, pada adatnya mustahil 
mereka bersepakat berdusta, disebabkan ramainya bilangan perawi serta 
masing-masing tinggal di tempat yang berjauhan, lagipun perkara yang 
diriwayatkan itu dapat dilihat dan didengar oleh umum (“Ali 1976:50). 

Bagi mempastikan satu-satu hadis itu mutawatir, hendaklah ia memenuhi 
syarat-syarat yang telah digariskan oleh para ulama iaitu: 


1. Perawi-perawi itu hendaklah meriwayatkan sesuatu hadis dengan 
pengetahuan yang yakin dan bukan secara zan. Contohnya penduduk Baghdad 
menceritakan kepada kita tentang seseorang yang mereka sangka sebagai 
Muhammad. Riwayat seperti itu tidak mendatangkan ilmu yang yakin kepada 
kita bahawa orang itu adalah benar-benar Muhammad kerana mengikut 
kebiasaan, sesuatu yang datang secara zan sudah pasti ia juga telah diterima 
secara zan (al-Ghazali 1322H, 1:134). 

2. Perkara-perkara yang diriwayatkan oleh perawi terdiri daripada 
perkara-perkara daruri (biasa yang tidak memerlukan pemikiran yang 
mendalam) yang berasaskan kepada mahsus (yang dilihat, didengar dan 
disaksi). Umpamanya penduduk Baghdad menceritakan kepada kita bahawa 
alam ini baharu dan para nabi Allah adalah orang yang benar. Perkara seperti 
ini tidak mendatangkan ilmu daruri kepada kita kerana ia berasaskan ilmu 
nazari (akal fikiran) (al-Ghazali 1322H, 1:134). 

3. Bilangan perawi hendaklah sempurna, iaitu bilangan yang boleh 
mendatangkan ilmu dariri dengan maksud tidak mungkin mereka bersepakat 
untuk berdusta kerana masing-masing tinggal di tempat yang berjauhan di 
antara satu sama lain (al-Ghazali 1322H, 1:134). Al-Astakhri berpendapat 
bahawa sekurang-kurang bilangan perawi bagi hadis mutawatir ialah sepuluh 
orang (al-Suyūfi 1966, 2:177). 

4. Sifat-sifat dan bilangan perawi hendaklah sejajar sejak zaman para 
sahabat, al-tabiin dan atba' al-tabiin. Sekiranya ada mana-mana generasi 

perawi yang tidak memenuhi syarat-syarat tersebut di atas, riwayatnya tidak 
mendatangkan keyakinan kerana generasi perawi dikira berasingan antara satu 
generasi dengan generasi yang lain. Oleh itu, setiap generasi perawi berkenaan 
hendaklah memenuhi syarat-syarat yang diperlukan (al-Ghazali 1322, 1:134). 


PEMBAHAGIAN HADIS MUTAWATIR 


Menurut kajian yang dibuat oleh para ulama berhubung dengan hadis mutawatir 
ini, ia dapat dibahagikan kepada dua bahagian, iaitu mutawatir lafzi dan 
mutawatir ma‘nawi: 


1. Mutawatir lafzi, iaitu hadis mutawatir yang diriwayatkan oleh para perawi 
pada setiap tabaqat (peringkat) dengan lafaz yang sama. Contohnya hadis 
Rasulullah s.a.w. yang bermaksud: 


Sesiapa yang sengaja membuat dusta ke atasku maka hendaklah ia mengambil 
tempatnya di dalam neraka (Ibn Majah, t.t, al-Mugaddimat bab al-taghliz fi ta'ammud 
al-kazib “ala Rasulullah s.a.w.) 


Hadis tersebut telah diriwayatkan oleh sebilangan besar daripada kalangan 
para sahabat Rasulullah s.a.w. Mereka masing-masing meriwayatkannya dengan 
lafaz yang sama seperti yang tersebut di atas (Muhammad Adib t.t., 88). 

al-Bazzar (292H) telah menyatakan di dalam musnadnya bahawa hadis 
tersebut telah diriwayatkan oleh empat puluh orang sahabat. Abu Bakr al- 
Sayrafi di dalam kitabnya, Sharh Risalah Imam al-Shafi'i menyatakan bahawa 
hadis tersebut diriwayatkan oleh lebih daripada enam puluh orang sahabat. 
Ibn Mundah menyebut bahawa perawi-perawi bagi hadis tersebut telah 
mencapai angka lapan puluh tujuh orang. Imam al-Nawawi pula menyatakan 
bahawa sebahagian para huffaz meriwayatkan bahawa hadis tersebut telah 
diriwayatkan daripada enam puluh orang sahabat termasuk sepuluh orang yang 
ditabsyirkan dengan syurga. Para huffaz berkenaan berpendapat tidak ada hadis 
lain selain hadis ini yang diriwayatkan oleh sepuluh orang sahabat yang 
ditabsyirkan dengan syurga dan diriwayatkan oleh bilangan yang mencapai 
kepada enam puluh orang sahabat (al-Syahrazwari 1972, 242-243). 

Sebahagian ulama berpendapat, hadis tersebut diriwayatkan oleh lebih 
daripada seratus orang sahabat. Pendapat yang lain pula menyatakan bahawa 
hadis tersebut diriwayatkan oleh dua ratus orang sahabat, kemudian bilangan 
perawinya kian bertambah dari semasa ke semasa dan hadis tersebut juga 
telah dikeluarkan oleh al-Bukhari dan Muslim daripada “Ali, al-Zubir, Anas, 
Abu Hurayrah dan lain-lain. (Muhammad Adib t.t., 89) 

Sebahagian daripada contoh hadis mutawatir lafZi ialah hadis-hadis: 


aan se gti”? 

(Muslim, t.t., kitab al-Taharat bab al-mash “Ala al-khuffayn) Menurut al- 
Suyufi perawi-perawi bagi hadis tersebut ialah sebanyak tujuh puluh orang 
sahabat (al-Suyufi 1966, 2:179). 


“Wal 9 cpl ea)” 


(al-Darimi, t.t., kitab al-Salah, bab raf* al-yadayn “ind iftitah al-Salah) 
diriwayatkan oleh lima puluh orang sahabat. 


la malah dl mai” 


(Ibn Majah, t.t., al-Mugaddimah, bab man ballagha “ilman) diriwayatkan 
oleh tiga puluh orang sahabat. 


SS Ana de ob al Jl” 
(Ahmad, t.t., 2:332) diriwayatkan oleh dua puluh tujuh orang sahabat. ` 
AA Un la II dy Mee Cy cp” 


(Muslim, t.t., kitab al-Masajid wa mawadi‘ al-salat, bab fadl bina al- 
masjid wa al-hath ‘alaiha) diriwayatkan oleh dua puluh orang sahabat. 


| : 3 
(la S JS 
(Muslim, t.t., kitāb al-Asyribah, bāb bayān anna kul muskir khamr wa 


anna kul khamr harām), juga diriwayatkan oleh dua puluh orang sahabat (al- 
Suyufi 1966, 2:179-180). 


2. Mutawatir ma'nawi, iaitu hadis yang diriwayatkan dengan lafaz yang 
berlainan oleh sekumpulan perawi yang mustahil mereka bersepakat untuk 
berdusta. Riwayat-riwayat tersebut keseluruhannya mengandungi makna yang 
sama tetapi mempunyai lafaz yang berlainan (Muhammad Adib, t.t.,:90). 
Contohnya, hadis: 


“el Lee cpl ad re 


(Muslim, t.t., kitab al-Iman, bab doa al-Nabi s.a.w. li ummatihi wa bukaihi 
‘alaihim). 

Hadis di atas diriwayatkan daripada Nabi s.a.w. melalui beberapa turug 
(saluran) sehingga sampai kepada seratus hadis dengan lafaznya yang berlainan 
dan setiap satu daripadanya diriwayatkan di dalam masalah yang berlainan, 

tetapi keseluruhan riwayat tersebut bersepakat dari segi makna kulli 
(keseluruhan) iaitu: 


» 19 
“eles! ue col ©) (mengangkat kedua-dua tangan ketika berdoa), 
hadis tersebut dan hadis-hadis yang sama dengannya dikira mutawatir secara 
majmuk (kumpulan) (al-Suyifi 1966, 2:180). 

Apabila perkataan mutawitir disebut kepada mana-mana hadis tanpa 
disambungkan dengan perkataan lafzi atau ma'nawi dengan sendirinya 
perkataan mutawitir itu dimaksudkan dengan mutawitir lafZi (Muhammad 
Adib t.t.,:90). 

Sebahagian ulama mengkategorikan mutawatir “amali ke dalam kategori 
mutawatir ma‘nawi. Mutawatir “amali ialah perkara-perkara agama yang dapat 
diketahui secara biasa dan senang serta ia telah menjadi mutawatir di kalangan 
umat Islam bahawa Nabi s.a.w. telah melakukan perkara-perkara seperti itu, 
seperti waktu-waktu salat, kadar pemberian bagi zakat harta, cara melakukan 
salat jenazah, salat bagi kedua-dua hari raya dan sebagainya (Muhammad Adib 
t.t.:91). 


KEWUJUDAN HADIS MUTAWATIR 


Sebaiknya dinyatakan di sini bahawa hadis mutawatir ini banyak terdapat 
pada sunnat “amaliat (sunnat yang berbentuk amalan) yang dilakukan oleh 
Rasulullah s.a.w. seperti sunnah yang menyatakan cara berwuduk, cara solat, 
cara berpuasa, cara menunaikan ibadat haji dan cara bermu‘amalat dengan 
orang ramai. Perbuatan seperti yang tersebut diriwayatkan oleh kumpulan 
perawi yang tidak mungkin mereka itu telah bersepakat untuk berdusta. Hal 
yang demikian disebabkan perbuatan seperti itu dapat disaksikan dan dilihat 
oleh bilangan yang ramai daripada kalangan sahabat yang bersikap sebagai 
pelajar yang sedang mempelajari cara-cara beribadat dan lain-lain amalan 
daripada Nabi s.a.w. yang menjadi teladan dan ikutan kepada mereka. 
Sementara sunnat gauliyat (sunnat yang berbentuk ucapan) pula sebahagian 
ulama menyatakan bahawa ia mempunyai bilangan yang sedikit yang 
meningkat kepada taraf mutawatir kalau dibanding dengan bilangan sunnat 
yang begitu banyak (“Ali 1976:50). 

Ibn al-Salah telah menyatakan bahawa sunnat mutawatir ini amat sedikit. 
Ibn Hajar al-Asqalarii pula berpendapat bahawa sunnat mutawatir adalah 
banyak. Oleh itu, beliau tidak bersetuju dengan kenyataan Ibn al-Salah. Bahkan 
beliau menganggap kenyataan Ibn al-Salah itu adalah hasil daripada kurang 
pembacaan dan penelitian ke atas turug (saluran) hadis dan sifat-sifat perawi 
yang menunjukkan bahawa mereka jauh sekali daripada bersepakat untuk 
berdusta (al-Suyufi 1966, 2:178-179). 

Sebahagian ulama telah menyusun risalah-risalah yang memuatkan hadis- 
hadis mutawatir ini. Antaranya ialah 

ISA JI a atal lay! oleh al-Suyafi. 

2. ayl Susi 3 3/llI AW oleh Muhammad bin Taliin. 

3. BILA Susi Yi 9 JWI Jail oleh al-Zubaydi. 

Ao. JUAN Sya ya FUN oi oleh Muhammad bin Ja‘far al-Kattani. 

5, Dya prell hä oe gS jA oleh Siddiq Hasan al-Qanwaji. 


6. äp Lusl—YI oleh al-Sayyid Muhammad bin Nasib yang terkenal 


dengan gelaran Ibn Hamzat. 

PA ei Sd Bj ya je aral Jill G3 NA 
apil jaji oleh “Abd al-'Aziz bin Muhammad bin al-Siddig al- 
Ghamari (al-Sabbagh 1976:199-201). 


HADIS MUTAWATIR SEBAGAI NAS HUKUM 


Para ulama telah menetapkan bahawa hadis mutawatir mengandungi maklumat 
yang yakin yang tidak harus dianggap sebagai dusta. Sesiapa sahaja yang 
mengingkarinya menjadi kufur, kerana ia sabit daripada Rasulullah s.a.w. secara 
qati. Oleh itu, sesiapa yang mengingkarinya adalah dianggap sebagai orang 
yang mendustai Rasulullah s.a.w (al-Ghazali 1322H:1/140). 

Kebenaran hadis mutawātir adalah secara daruri tidak perlu difikir dan 
dibahaskan lagi, seperti kita mengetahui kebenaran wujudnya “Umar al-Khattab 
dan “Ali bin Abi Talib pada permulaan Islam dahulu. Begitu juga kita 
mengetahui kebenaran wujudnya Damshik yang kesemuanya itu tidak berhajat 
lagi kepada sebarang perbincangan dan perbahasan (Muhammad Adib, 
t.t.,:88). 


HADIS AHAD 


Hadis ahad ialah hadis yang diriwayatkan oleh perawi-perawi yang bilangan 
mereka tidak sampai ke peringkat mutawatir, baik di peringkat para sahabat 
mahupun di peringkat para tabiin dan jika bilangan perawinya meningkat 
pada zaman-zaman kebelakangan, peningkatan itu tidak boleh diambil kira 
(“Ali 1976:51). 

BAHAGIAN HADIS AHAD 
Para ulama telah membahagikan hadis ahad kepada tiga bahagian iaitu: 


1 Hadis mashhur ialah hadis yang diriwayatkan oleh lebih daripada dua 
perawi, yang diambil daripada lebih daripada dua perawi, tetapi tidak sampai 
ke peringkat mutawatir dan begitulah seterusnya sehingga sampai kepada 
Rasulullah s.a.w. (Badran 1983:51). 


2 Hadis “aziz ialah hadis yang diriwayatkan oleh dua perawi yang diambil 
daripada dua perawi dalam setiap tabagat (al-Samahi 1970:27-28). 


3 Hadis gharib ialah hadis yang diriwayatkan oleh seorang perawi pada satu 
tabagat atau pada beberapa tabagat perawi (al-Samahi 1970:28). 


HADIS AHAD SEBAGAI NAS HUKUM 


Dalil-dalil yang menunjukkan kewajipan beramal dengan kandungan hadis- 
hadis ahad boleh dilihat daripada tiga sumber, iaitu: 


1. al-Quran al-Karim. 
a. Firman Allah s.w.t. yang bermaksud: 


Dan tidaklah (betul dan elok) orang yang beriman keluar semuanya (pergi berperang) 
oleh itu hendaklah keluar sebahagian sahaja daripada tiap-tiap puak di antara mereka 
supaya orang (yang tinggal) itu mempelajari dengan mendalam ilmu yang dituntut di 
dalam agama dan supaya mereka dapat mengajar kaum mereka (yang keluar berjuang) 
apabila orang itu kembali kepada mereka, mudah-mudahan mereka dapat berjaga-jaga 
(daripada melakukan larangan Allah) (at-Taubah, 122) 


Ayat tersebut menunjukkan sah mengambil ilmu daripada taifah iaitu 
seorang atau dua orang. Taifah adalah sebahagian daripada firgah iaitu bilangan 
tiga orang ke atas (“Ali 1976:52). 


b. Firman Allah s.w.t. yang bermaksud: 


Hai orang yang beriman, jika datang kepadamu orang fasik membawa sesuatu berita, 
maka periksalah dengan teliti. (Al-Hujuraat 49:6) 


Ayat di atas mengarahkan supaya membuat penelitian ke atas berita 
yang disampaikan oleh orang fasik. Oleh itu ia memberi kefahaman kepada 
kita bahawa berita yang datang daripada seorang yang adil dapat diterima 
tanpa perlu membuat apa-apa penelitian ke atasnya (al-Khaduri Bik 
1969:122-123). 

2. al-Hadith al-Syarif. 


a. Diriwayatkan daripada “Abdul Rahman bin “Abdullah daripada 
bapanya bahawa Nabi s.a.w. bersabda yang bermaksud: 


Allah memberi rahmat kepada seseorang yang mendengar hadis daripada kami 
kemudian ia menyampaikannya (kepada orang lain pula) kerana selalunya orang yang 
menyampai adalah lebih hafaz daripada orang yang mendengar. 


b. Diriwayatkan bahawa Nabi s.a.w. menerima kenyataan Salman 
berhubung dengan sedekah dan hadiah semasa beliau datang mengadap 
Rasulullah s.a.w. dengan membawa makanan, seperti yang telah diceritakan 
oleh Salman dengan katanya yang bermaksud: 


Aku datang mengadap Nabi s.a.w. dengan membawa makanan, pada masa itu aku 
masih seorang hamba sahaya, lalu aku berkata kepadanya ini adalah sedekah, maka 
baginda menyuruh para sahabatnya makan lalu mereka makan, tetapi baginda sendiri 
tidak memakannya. Kemudian aku datang kepadanya dengan membawa makanan yang 
lain lalu aku berkata: Ini adalah hadiah yang aku hadiahkan kepada engkau sebagai 
penghormatan, kerana aku melihat engkau tidak memakan sedekah (tidak mengambil 
makanan yang disedekahkan), lalu baginda menyuruh para sahabatnya makan, lalu 
mereka makan dan baginda juga makan bersama-sama mereka. (Ahmad, t.t. 5: 439) 


c. Diriwayatkan bahawa Rasulullah s.a.w. menerima penyaksian daripada 
seorang Arab Badwi tentang kelihatan anak bulan Ramadan, tanpa meminta 
daripada Arab Badwi berkenaan supaya mengemukakan seorang lagi yang 
juga ada melihat anak bulan berkenaan, bahkan Rasulullah s.a.w. memadai 
dengan mengemukakan soalan dengan sabdanya yang bermaksud: 


Apakah engkau menyaksi bahawasanya tiada tuhan yang disembah dengan sebenarnya 
melainkan Allah dan bahawasanya Muhammad pesuruh Allah? Arab Badwi menjawab: 
Ya. Rasulullah s.a.w. bersabda : Bangunlah wahai Bilal dan hendaklah kamu menyeru 
orang ramai supaya mereka mula berpuasa esok. (Ibn Majah, t.t., kitab al-Siyam, bab 
ma jaa fi al-Syahadah “ala Ru'yat al-Hilal) 


Hadis-hadis di atas menunjukkan bahawa Rasulullah s.a.w. mengizin me- 
riwayatkan hadis daripadanya walaupun oleh seorang sahaja, begitu juga baginda . 
menerima periwayatan dan juga penyaksian yang dibuat oleh seorang sahaja. 


3. Ijmak Ulama. 


a. Diriwayatkan bahawa para sahabat Rasulullah s.a.w beramal dengan 
hadis ahad dalam banyak peristiwa yang bilangannya sampai kepada had 
tawatur ma'nawi walaupun bagi setiap satu peristiwa itu diriwayatkan secara 
ahad (al-Ghazali 1322H, 1:148). Sebagai contoh diriwayatkan bahawa “Umar 
r.a. berkata yang bermaksud: | 


Adalah aku dan seorang jiran daripada kaum Ansar yang tinggal bersama dengan Bani 
Umayyah bin Zaid yang berada di kawasan tinggi di Madinah. Kami turun kepada 

Rasulullah s.a.w. secara bergilir-gilir, iaitu satu hari dia turun dan satu hari aku turun, 
maka apabila aku turun aku datang kepadanya (jiran) dengan membawa khabar berita 
untuk hari itu, sama ada wahyu dan sebagainya dan apabila dia turun maka ia akan 
lakukan seperti itu juga... (Ibn Hajar, 1959, kitab al-‘ilm, bab al-Tanawud fi al-‘ilm). 


b. Diriwayatkan bahawa ‘Abdullah bin ‘Umar mendengar daripada Sa‘d 
bin Abi Wagas bahawa Rasulullah s.a.w. menyapu ke atas kedua-dua khufnya. 
Lalu “Abdullah bertanya kepada bapanya (“Umar) berhubung dengan perkara 
tersebut, lalu “Umar menjawab dengan katanya yang bermaksud: 


Ya! Apabila Sa'd menceritakan kepadamu sesuatu daripada Nabi s.a.w. maka jangan 
lagi engkau bertanya perkara itu kepada orang lain. ( Ibn Hajar, 1959, kitab al-Wudu', 
bab al-Mash “ala al-khufayn) 


c. Diriwayatkan daripada Sa'id bin al-Musayyab bahawasanya “Umar 
r.a. berkata yang bermaksud: 


Pembayaran diyah adalah wajib ke atas “agilah (waris sebelah bapa) dan isteri tidak 
dapat mempusakai sesuatu apa pun daripada diyah suamiya. Sehingga diceritakan 
kepadanya oleh al-Dahhak bin Sufyan al-Kilabi bahawa Rasulullah s.a.w. telah menulis 
surat kepadanya dengan kata-kata: Hendaklah engkau memberi pusaka yang diambil 
daripada diyah Ashyam al-Dubbai kepada isterinya. (al-Tirmidhi, t.t.,: kitab al-Diyat, 
bab ma Jaa fi al-Mar'ah hal tarith min diyah zaujiha) 


Keterangan yang dinyatakan jelas menunjukkan para sahabat secara 
sepakat menerima hadis-hadis yang diriwayatkan oleh seorang perawi sahaja. 


PANDANGAN ULAMA TERHADAP HADIS AHAD 
SEBAGAI SUMBER HUKUM 


Terdapat para ulama berselisih pendapat dalam menerima hadis ahad sebagai 
sumber hukum berdasar kepada beberapa pendapat antaranya: 


1. Pendapat golongan Khawarij dan Muktazilah. Mereka tidak menerima 
hadis ahad sebagai sumber hukum. Pendapat ini berasaskan hadis ahad boleh 
diandaikan mengandungi kesalahan, kesangsian dan pendustaan. Oleh itu, ia 
tidak mendatangkan ilmu yang yakin, dan tidak wajib beramal dengan hukum 
yang dibawa oleh hadis ahad ini, kerana setiap amalan pasti berdasarkan kepada 
ilmu yang gari. Seperti firman Allah s.w.t. yang bermaksud: 


Dan janganlah kamu mengikuti apa yang kamu tidak mempunyai pengetahuan 
tentangnya. (al-Isra', 36) 


Oleh itu hadis ahad tidak boleh dijadikan nas hukum bagi mensabitkan 
perkara akidah dan juga bagi mewajibkan satu-satu amalan (“Ali 1976:51-52). 

2. Pendapat Abu Sulayman, al-Husayn bin “AFi al-Karabisi, al-Harith 
bin Asad, al-Muhasibi. Mereka ini menerima hadis ahad yang diriwayatkan 
oleh perawi yang adil yang diambil daripada perawi yang adil juga dan 
begitulah seterusnya sehingga sampai kepada Rasulullah s.a.w. Hadis ahad 
seperti ini boleh mendatangkan ilmu yang yakin serta wajib beramal 
dengannya. Pendapat ini disokong oleh Ibn Hazm dan satu riwayat daripada 
Malik bin Anas (“Ali t.t.:107). 


3. Pendapat al-Hanafiyah, al-Shafi'yyah, Jumhur al-Malikiyah dan al- 
Hanabilah. Mereka menerima hadis ahad sebagai sumber hukum. Oleh yang 
demikian, wajib beramal dengan hukum-hakam yang terkandung dalam hadis 
ahad walaupun ia hanya zanni, kerana berasaskan tidak semestinya beramal 
dengan ilmu yang yakin sahaja, malah zan yang rajih sudah mencukupi bagi 
perkara-perkara yang berhubung dengan amalan dan tidak pada perkara-perkara 
yang berhubung dengan akidah (“Ali 1976:57). 


KESIMPULAN 


Para ulama secara ijma“ menegaskan bahawa wajib beramal dengan hadis 
mutawatir dalam kedua-dua bidang akidah dan syariah, apabila hadis-hadis 
mutawatir berkenaan mencukupi syarat-syarat yang diperlukan. Sementara 
hadis ahad pula, para ulama berselisih pendapat sama ada ia wajib diamalkan 
atau sebaliknya. Namun demikian Jumhur ulama berpendapat ia wajib diamal- 
kan dalam bidang syariah tidak dalam bidang akidah. 

